Mahakama Kuu ya Kimataifa

Mahakama Kuu ya Kimataifa ya Haki (International Court of Justice kifupi ICJ) ni taasisi kuu ya kisheria ya Umoja wa Mataifa (UM). Madaraka yake yamepangwa katika katiba ya UM na makao makuu yapo Den Haag. Iliundwa mwaka 1945 ikachukua nafasi ya mahakama ya kimataifa ya awali iliyofanya kazi chini ya mamlaka ya Shirikisho la Mataifa.

Inaamua juu ya matatizo kati ya nchi. Ni tofauti na Mahakama ya Kimataifa ya Jinai inayoamua juu ya watu kama watendaji wa jinai maalumu.

 Madaraka 
Madaraka ya mahakama hii yanahusu madola pekee ambayo ni wanachama wa UM au yale yaliyokubali mapatano juu ya mahakama kuu ya kimataifa. Mahakama inashughulika kesi kama nchi zote husika zimewahi kukubali kesi isikilizwe mbele yake. Tangu kuundwa 1945 hadi mwaka 2003 ilitoa hukumu 76 pamoja na maoni ya kisheria 24.

Hadi 2008 ni nchi 66 zilizokubali madaraka ya mahakama kwa kila kesi itakayotokea kati ya nchi na nchi. Kesi inayohusu nchi nyingine inafunguliwa kama nchi hizi zinakubali mamlaka ya mahakama hii. Nchi zinaweza kukubali madaraka ya mahakama zikiweka maswali maalumu kando. Kwa mfano Ujerumani ilikubali mamlaka ya mahakama isipokuwa kwa kesi zinazohusu mambo ya kijeshi. 

Nchi mbalimbali ziliwahi kukataa maazimio katika kesi zilizoanzishwa tayari:
 Afrika Kusini ilikataa azimio la mwaka 1971 la kujiondoa katika Namibia
 Ufaransa ilikataa 1973 azimio la kusimamisha majaribio na mabomu ya kinyuklia kwenye atolli ya Mururoa katika Pasifiki.
 Moroko ilikataa azimio la kuondoka katika Sahara ya Magharibi iliyokuwa koloni ya Hispania iliyovamia0
 Marekani ilikataa 1984 mamlaka ya mahakama katika kesi iliyohusu mipango ya kijeshi kuhusu Nikaragua

Menginevyo ni nchi zilizowahi kukubali ziliendelea kuitikia hukumu.

 Muundo 
Mahakama ina majaji 15 wa kudumu wanaochaguliwa na Mkutano Mkuu wa UM na Baraza la Usalama la UM kwa pamoja kwa muda wa miaka 9. Theluthi moja ya majaji inachaguliwa kila baada ya miaka mitatu. Nchi wanachama wa kudumu wa Baraza la Usalama huwa na jaji mle kila wakati ni China, Marekani, Ufaransa, Ufalme wa Muungano (Uingereza) na Urusi. Nafasi nyingine huzunguka kati ya nchi wanachama wa UM.

Inawezekana kumwongeza jaji kwa kesi maalumu kama nchi ambayo kesi yake inasikilizwa haina jaji katika mahakama inawezekana kumwongeza jaji anayependekezwa a nchi ile.

 Majaji mwaka 2007 
Mwaka 2007 watu wafuatao walikuwa majaji wa kudumu wa mahakama kuu ya kimataifa:

 Jina Nchi  Nafasi  Alichaguliwa  Mwisho wa kipindi chakeRosalyn Higgins  Ufalme wa Muungano Jaji menyekiti  1995, 2000  2009Awn Shawkat Al-Khasawneh  Jordani Jaji makamu wa mwenyekiti  2000 2009 Raymond Ranjeva  Madagaska  Jaji  1991, 2000  2009 Shi Jiuyong China  Jaji  1994, 2003  2012 Abdul G. KoromaSierra Leone  Jaji  1994, 2003  2012Gonzalo Parra ArangurenVenezuela  Jaji  1996, 2000  2009Thomas BuergenthalMarekani  Jaji  2000, 2006  2015Hisashi Owada Japan  Jaji  2003  2012 Bruno Simma Ujerumani  Jaji  2003  2012 Peter Tomka  Slovakia  Jaji  2003  2012 Ronny Abraham  Ufaransa  Jaji  2005  2014Sir Kenneth Keith  New Zealand  Jaji  2006  2015Bernardo Sepúlveda Amor  Mexico  Jaji  2006  2015Mohamed Bennouna  Moroko  Jaji  2006  2015 Leonid Skotnikov  Urusi  Jaji  2006  2015 

 Viungo vya Nje 
 International Court of Justice, Official site

mahakama

Jamii:Umoja wa Mataifa
Jamii:Haki
Jamii:Sheria